ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
مرکزی وزیر سنجے دھوترے نے تکنالوجیوں اورکاروباری لین دین کے تبادلے کے لئے ‘‘انڈیاٹیلی کام 2021’’ کاافتتاح کیا
تقریب میں 45ملکوں سے زیادہ ٹیلی کام خریداروں نے شرکت کی
ٹیلی کام آلات کی برآمدات کو فروغ دینے کی کونسل نے وزارت خارجہ اور ٹیلی مواصلات کے محکمے کے تعاون سے بھارت سرکارکے کامرس کے محکمے کی مارکیٹ رسائی پہل اسکیم  کے تحت 3اور4مارچ ، 2021کوانڈیاٹیلی کام ،2021کا ورچوئل طریقے سے اہتمام کیاہے جوخصوصی طورپرایک بین الاقوامی کاروباری ایکسپوہے ۔دنیابھر ملکوں کے خریداراس میں شرکت کررہے ہیں اور 1000سے زائد مندوبین انڈیاٹیلی کام ۔2021میں شرکت کررہے ہیں ، جن میں سے 200سے زیادہ غیرملکی مندوبین کا تعلق 45سے زیادہ ملکوں سے ہے ۔ بھارت کی 40سے زیادہ ٹیلی کام کمپنیاں نمائش میں اپنی بہترین اور جدید مصنوعات اورصلاحیتوں کو نمایاں کررہی ہیں ۔ جس کا اہتمام اس تقریب کے ایک حصے کے طورپرٹی ای پی سی نے کیاہے ۔
مواصلات ، تعلیم اور الیکٹرانس اورانفارمیشن ٹکنالوجی کے وزیرمملکت جناب سنجے شامراؤدھوترے نے آج اس سالانہ تقریب کا افتتاح کیا۔ وزارت خارجہ میں سکریٹری جناب راہل چھاوڑہ ، ٹیلی مواصلات کے محکمے کی ایڈیشنل سکریٹری محترمہ انیتا پروین نے افتتاحی اجلاس سے خطاب کیا۔ اس کے علاوہ حکومت کے سینئر افسروں صنعت کے رہنماوں نے بھی اس اجلاس میں خطاب کیا۔
اس تقریب میں اظہارخیال کرتے ہوئے جناب سنجے دھوترے نے کہا کہ ڈیجیٹل انڈیا کے وزیراعظم کے ویژن کو پوراکرنے کی کوشش کررہی ہیں جو بھارت کو دیہی بھارت سے جوڑکرملک میں ایک ڈیجیٹل تقسیم کی بھرپائی کرے گااور دوردرا ز کے ہرشخص کے لئے اہم خدمات دستیاب کراکے مالی شمولیت کو بڑھائے گا،ساتھ ہی آخری شخص کو کنکٹی وٹی فراہم کرے گا۔انھوں نے کہاکہ ہندوستانی مینوفیکچررز نے دنیا کے بہت سے ملکوں آئی ٹی اورٹیلی کام مصنوعات کی برآمدات میں زبردست سنگ میل پہلے حاصل کرلیاہے ۔ ہندوستانی آئی ٹواور ٹیلی کام مصنوعات عالمی معیارکی ہیں اور تکنیکی اورقیمت کے اعتبارسے ان کا دنیا میں مقابلہ کیاجاسکتاہے ۔ انھوں نے یہ بھی کہاکہ حکومت نے عالمی سپلائی چین کاایک حصہ بننے کے لئے ٹیلی سیکٹرسمیت مختلف سیکٹروں کے لئے پیداوارسے جڑی پہل پی ایل آئی اسکیموں کا اعلان کیاہے ۔
ہندوستانی برآمدکاروں کے لئے یہ تقریب بہت زیادہ اہمیت کی حامل ہے اوراس کا بہت زیادہ اثربھی ہے ۔ ہندوستان اعداد وشمارکی پیش رفت کی وجہ سے تیزی سے ابھرتی ہوئی ٹیلی کام کی ایک اہم مارکیٹ ہے ۔ یہ مقامی سطح کی مانگ گھریلو ٹیلی کام کمپنیوں کے لئے ایک محرک ہے تاکہ اختراعی ، اعلیٰ معیاری مصنوعات اور حل تیارکئے جاسکیں جس سے ہندوستان اور دنیا کی ابھرتی ہوئی مارکیٹ کی ضرورتوں کو پوراکرسکتا ہے۔ ٹیلی کام مصنوعات اور خدمات فراہم کرنے کے علاوہ ہندوستانی کمپنیاں بیرون ملک کے خریداروں کو تربیت دینے اور ہنرمندی فراہم کرنے کے علاوہ حصہ داربننے کے لئے بھی تیارہیں۔
انڈیا ٹیلی کام 2021ٹکنالوجیوں اورکاروباری لین کے تبادلے کے لئے ایک پلیٹ فارم ہے یہ بڑا ایونٹ ٹیلی کام اورآئی ٹی شراکت داروں کے لئے ایک ایسی بڑی تقریب بن گئی ہے جس میں ان کی شرکت لازمی ہے ۔یہ نیٹ ورک میٹنگ اور مستقبل طے کرنے کاایک مقام ہے ۔
ٹی ای پی کے بارے میں :کامرس وصنعت ، ٹیلی کام کی وزارت کی طرف سے ٹی ای پی سی قائم کیاگیاہے تاکہ ٹیلی کام آلات اورخدمات کی برآمدکو فروغ دینے کے علاوہ ان کو تیارکیا جاسکے ۔ کاؤنسل نے برآمدات کے فروغ کے مقصد سے بہت سے اقدامات کئے ہیں ، جن میں اہم مارکیٹ تلاش کرنے کے لئے مطالعے کرناقومی اوربین الاقوامی سیمنارکا انعقاد کرنا اور مختلف بیرونی ملکوں میں ہونے والی نمائشوں میں برآمدکاروں کی شرکت کو آسان بناناشامل ہے۔
وزارات ثقافت
ہندوستان کی جی 20 صدارت کے تحت تیسری ثقافتی ورکنگ گروپ کی میٹنگ ہمپی، کرناٹک میں اختتام پذیر ہوئی
تیسری سی ڈبلیو جی نے گزشتہ دو سی ڈبلیو جی میٹنگوں میں زیر غور سفارشات پر اتفاق رائے حاصل کرنے پر توجہ مرکوز کی
ہندوستان کی جی20 صدارت کے تحت ثقافتی ورکنگ گروپ کی تیسری میٹنگ آج ہمپی، کرناٹک میں اختتام پذیر ہوئی۔ ہندوستان کی جی 20 صدارت میں تیسری ثقافتی ورکنگ گروپ کے اجلاس میں بات چیت 11 جولائی 2023 کو اختتام کو پہنچی۔ تیسری سی ڈبلیو جی کا آخری اجلاس وارانسی میں 26 اگست 2023 کو طے جی 20 ثقافتی وزراء کی آئندہ میٹنگ کے بارے میں اپ ڈیٹس اور ترقی کے ساتھ اختتام پذیر ہوا۔
سی ڈبلیو جی، ہندوستان کی جی 20 صدارت کے تحت، ثقافت کو پالیسی سازی کے مرکز میں رکھنے کی کوشش کرتا ہے۔ تیسری سی ڈبلیو جی نے ان سفارشات پر اتفاق رائے حاصل کرنے پر توجہ مرکوز کی جو پچھلی دو سی ڈبلیو جی میٹنگوں میں زیر غور تھیں، جن کا اہتمام بالترتیب کھجوراہو اور بھونیشور میں کیا گیا تھا۔
جی 20 کے مندوبین نے کرناٹک کے ہمپی میں آج ہزارہ راما مندر میں یوگا سیشن میں بھی شرکت کی۔
کل، ثقافتی وسرجن کے تجربے کے ایک حصے کے طور پر، ہمپی کے تاریخی کو’ئنز باتھ‘ میں درخت لگانے کی سرگرمی عمل میں آئی۔ مندوبین کو ’رائل انکلوژر‘ کا گائیڈ کے ساتھ دورہ بھی کروایا گیا، جس سے وہ اس علاقے کے شاندار ورثے اور تعمیراتی عجائبات سے لطف اندوز ہو سکیں۔ اس دورے کے بعد، مندوبین یدورو بساونا کمپلیکس کی طرف روانہ ہوئے، جو ویروپکشا مندر کے سامنے واقع ہے۔ اس دلکش مقام پر گرو رادھا اور راجہ ریڈی کے گروپوں کی طرف سے ایک دلکش ثقافتی پرفارمنس کا اہتمام کیا گیا جس کی کوریوگرافی محترمہ کوسلیہ ریڈی نے کی تھی۔ انہوں نے جنوبی ہندوستان سے چار الگ الگ رقص کے انداز پیش کیے، یعنی تمل ناڈو سے بھرت ناٹیَم، کیرالہ سے موہنی یٹّم، آندھرا پردیش سے کوچی پوڈی اور اڈیشہ سے اوڈیسی۔ یادگاروں کے پس منظر میں شاندار پرفورمینس نے مندوبین کو مسحور کیا۔
اس سے پہلے، 10 جولائی کو کرناٹک کے ہمپی میں تیسرے جی 20 ثقافتی ورکنگ گروپ  کی میٹنگ کا افتتاحی اجلاس منعقد کیا گیا تھا۔ پارلیمانی امور اور کوئلہ اور کانوں کے مرکزی وزیر جناب پرہلاد جوشی نے اس اجلاس سے خطاب کیا۔
شرکاء سے خطاب کرتے ہوئے، انہوں نے کہا کہ "ہم نے چار ترجیحات کی نشاندہی کرنے اور ان پر غور و فکر کرنے سے لے کر عمل پر مبنی سفارشات پر اتفاق رائے حاصل کرنے کی طرف پیش رفت کی ہے جو پالیسی سازی کے مرکز میں ثقافت کو رکھنے کے لیے ایک اہم قدم ہو گا۔" 4 ترجیحی شعبے یہ ہیں: ثقافتی املاک کا تحفظ اور بحالی؛ ایک پائیدار مستقبل کے لیے زندہ ورثے کا استعمال؛ ثقافتی اور تخلیقی صنعتوں اور تخلیقی معیشت کا فروغ؛ اور ثقافت کے تحفظ اور فروغ کے لیے ڈیجیٹل ٹیکنالوجیز کا فائدہ اٹھانا۔
بعد ازاں، 10 جولائی کی شام، مندوبین کو ورثے کے مقامات کی سیر پر لے جایا گیا جیسے وجیا وٹلا مندر، رایل انکلوژر، اور ہیمپی گروپ آف مونومینٹس کا یدورو بساونا کمپلیکس، جو یونیسکو کے عالمی ثقافتی ورثے میں شامل ہے۔ مندوبین کو دریائے تنگابھدرا میں بھی سواری سے لطف اندوز ہونے کے لئے لے جایا گیا۔
مندوبین نے ایک مشہور موسیقار وِکو وِنائیکرم کی ٹّکر موسیقی کا لطف اٹھایا جنہوں نے گھاٹم کو ہماری کلاسیکی موسیقی کی روایات کا ایک اہم حصہ بنایا ہے اور عالمی موسیقاروں کے ساتھ فیوژن میوزک پروگراموں کے ذریعے اسے عالمی سطح پر پہنچایا ہے۔ 30 منٹ کی انٹرایکٹو پریزنٹیشن کو بھرتناٹیم رقاصوں کے ساتھ ضم کیا گیا تھا جو وجئے وتھلا مندر کمپلیکس کے کھنڈرات کے پس منظر میں مجسمہ کے مشابہ اشکال پیش کیا جس سے وجئے نگر سلطنت کی شان دوبارہ زندہ ہو اٹھی ۔
وزارت اطلاعات ونشریات
قومی پیش رسائی کے لیے ،ڈی ڈی فری ڈش، ایک پلیٹ فارم کے طور پر ابھرا
ٹیلی ویژن کے ذریعے پورے ہندوستان میں ، عوام اور قومی پیش رسائی کو ڈی ڈی فری ڈِش پلیٹ فارم سے زبردست فروغ ملا ہے۔ اپنے عوامی خدمت کے منشور پر قائم رہتے ہوئے، پرسار بھارتی کے ڈی ڈی فری ڈِش نے وبا کے دوران ، اپنے پلیٹ فارم کے ذریعے، بڑے پیمانے پر عوامی رسائی اور تشہیر کو فعال بنا کر لوگوں کی خدمت میں کارہائے نمایاں انجام دیا ہے۔ جس وقت روایتی تعلیمی نظام، وبا کے باعث جدوجہد کر رہا تھا، اس دور میں ڈی ڈی فری ڈِش نے متعدد تعلیمی چینل کے لیے ایک پلیٹ فارم فراہم کرکے اس صورتحال کو بہتر بنایا، جس سے پورے ہندوستان میں طلباء کو تعلیم جاری رکھنے کو یقینی بنایا گیا۔ ناظرین کے حالیہ اعداد وشمار نے مزید یہ انکشاف کیا ہے کہ پورے ہندوستان میں ٹیلی ویژن کے ذریعے عوامی اور قومی رسائی کے لیے ، ایک پلیٹ فارم کے طور پر ڈی ڈی فری ڈِش کتنا اہم کردار ادا کر رہا ہے۔
پریکشا پہ چرچا 2022 کے لیے، ٹی وی ناظرین کی دنیا میں ، 33 فیصد ناظرین نے ، ڈی ڈی فری ڈِش پلیٹ فارم پر دستیاب مختلف چینلوں پر ہی اس پروگرام کو دیکھا ہے۔واضح رہے کہ صنعت کے تخمینوں نے، ہندوستان کے مجموعی ٹی وی والے گھرانوں میں سے تقریباً 20 فیصد میں ، ڈی ڈی فری ڈِش کے انسٹال بیس ہونے کا تخمینہ لگایا ہے۔ قومی سطح تک رسائی کے لیے ، ڈی ڈی فری ڈِش کی اہمیت کو مزید اجاگر کرنے کے لیے یہ حقیقت کافی ہے کہ یوم جمہوریہ پریڈ 2022 کے 26 فیصد ناظرین نے اسے ڈی ڈی فری ڈِش پر دستیاب مختلف چینلوں پر ہی دیکھا ہے۔
ڈی ڈی فری ڈِش کے ذریعے عوامی پیش رسائی
سن 2000 کی دہائی کے اوائل میں، اٹل بہار واجپائی کے زیر قیادت این ڈی اے حکومت کی طرف سے شروع کی گئی، ڈی ڈی فری ڈِش، جسے اُس وقت ڈی ڈی ڈائریکٹ پلس کے نام سے جانا جاتا تھا،کوبعد میں 2004 میں شروع کیا گیا تھا۔نریندر مودی کے قیادت والی این ڈی اے حکومت کے دور میں نئے سرے سے تشکیل پانے کے بعد، اس پلیٹ فارم نے حالیہ دنوں میں تیزی سے پیشرفت کی ہے۔ سن 2015 کے بعد سےگذشتہ 7 سالوں میں ، ڈی ڈی فری ڈِش کی سبسکرپشن بیس میں نمایاں طور سے 100 فیصد سے زیادہ کا اضافہ ہوا ہے۔ فکی-ای وائی 2022 کی حالیہ رپورٹ کے مطابق ، ڈی ڈی فری ڈِش، 43 ملین سے زیادہ گھرانوں تک رسائی کے ساتھ، ٹی وی ڈسٹریبیوشن صنعت میں سب سے بڑا پلیٹ فارم بن کر ابھرا ہے، جب کہ کچھ تجزیہ کاروں کا تو یہ اندازہ ہے کہ یہ اس سے بھی زیادہ ہے۔
پرسار بھارتی کی ڈی ٹی ایچ سروس ڈی ڈی فری ڈِش، واحد فری –ٹو-ایئر  ڈائریکٹ-ٹو-ہوم  سروس ہے جس کے لیے ناظرین کو کسی طرح کی کوئی ماہانہ سبسکرپشن فیس ادا کرنے کی ضرورت نہیں ہے۔اس کے لیے تقریباً 2000 روپئے کی ایک مرتبہ کی سرمایہ کاری کرنے کی ضرورت ہے جو کہ ڈی ڈی فری ڈِش سیٹ-ٹاپ بکس کی خریداری کے لیے چاہئے ہوتی ہے https://prasarbharati.gov.in/free-dish۔
ڈی ڈی فری ڈِش پر موجودہ چینل لائن اپنے کل 167 ٹی وی چینلز اور 48 ریڈیو کے چینل شامل ہیں، جن میں 91 دوردرشن کے چینل  اور 76 نجی ٹی وی کے چینل شامل ہیں۔
ذیل میں وضاحت کے لیے مختصر ویڈیو دیکھیں، جس میں چینلوں کی تازہ ترین لائن اپ حاصل کرنے کے لیے ڈی ڈی فری ڈِش سیٹ-ٹاپ بکس کو ترتیب دینے کا طریقہ بتایا گیا ہے۔
ہنر مندی کے فروغ اور صنعت کاری کی وزارت
تربیتی ڈائریکٹوریٹ جنرل نے آئی آئی ٹیز کے تربیت حاصل کرنے والے ، تربیت کار اور صنعت کے لئے علم کے اشتراک کا ڈجیٹل پلیٹ فارم بھارت اسکل فورم کا آغاز کیا
تربیتی ڈائریکٹوریٹ جنرل کی جانب سے تیار کردہ بھارت اسکل لرننگ پلیٹ فارم میں بھارت اسکل فورم نامی ایک نئے فیچر کوشامل کیا گیا ہے، جو طلبا کے لئے کتابوں ، نوٹس ، ویڈیو ز ، سوالات وغیرہ کی سہولت فراہم کرنے کے ساتھ دیگر متعلقہ ہنر مندی سے متعلق مواد کے اشتراک کی سہولت فراہم کرتاہے۔یہ سہولت ، تربیت کارو ں یا تربیت حاصل کرنے والوں کے ہاتھوں لکھے گئے نوٹس ، پی ڈی ایف ،اسکین کی گئی کاپیاں یا کسی زبان میں ریکارڈ کئے گئے ویڈیو جیسی مختلف شکلوں میں مواد کے اشتراک کی سہولت فراہم کرکے کمیونٹی کو ہنر مند بنانے کے لئے ایک ڈجیٹل خزانے کے طورپر کام کرے گا۔
ہنر مندی کے فروغ اور صنعت کا ری کی وزارت  میں تربیتی ڈائریکٹوریٹ جنرل پیشہ ورانہ تربیت سے متعلق پروگراموں کے لئے قومی سطحوں پر ترقی اور نظم وضبط کے لئے اعلیٰ ترین ادارہ ہے۔اکتوبر 2019 میں ڈی جی ٹی نے بھارت اسکل نامی ایک آن لائن پلیٹ فارم  کا آغاز کیا تھا، جو آئی ٹی آئی ایکو سسٹم کے تربیت حاصل کرنے والے اور تربیت کاروں کے لئے ایک مرکزی ڈجیٹل خزانہ ہے اور یہ تازہ ترین نصاب تک آسان رسائی فراہم کرتا ہے ۔کرافٹس مین ٹریننگ اسکیم  ، کرافٹ انسٹرکٹر ٹریننگ اسکیم  اور اپرینٹس شپ ٹریننگ اسکیم  کے تحت کورس کے لئے ای – بکس ، سوالات ، فرضی /مشق کےکاغذات ، لرننگ ویڈیو ز وغیرہ کی سہولت فراہم کرتا ہے۔اسی طرح کلاس روم کے باہر کسی بھی وقت ، کہیں بھی سیکھنے کی سہولت فراہم کرتا ہے ۔ یہ پلیٹ فارم طلبا اوراساتذہ کے لئے اپنے صنعتی شراکتداروں کے ذریعہ مرکزیت ، توسیع پذیر اور زبردست امدادی ایکو سسٹم تک منفرد رسائی پیش کرتا ہے، جو اب صنعت کے مطالبات کو پورا کرنے کے لئے نئے دور کے  ہنر سیکھ سکتے ہیں۔
بھارت اسکلز لرننگ پلیٹ فارم کا استعمال مارچ 2020 میں تقریباََ 90 ہزار صارفین سے کئی گنا بڑھ گیا ہے۔ 48 لاکھ سے زیادہ منفرد صارفین نے پورٹل پررسائی حاصل کی ہے اورآج کی تاریخ تک 1.75 کروڑ سے زیادہ ہٹس آچکے ہیں۔
ہنر مندی کے فروغ اور صنعت کاری کی وزارت  کے سکریٹری جناب اتل کمار تیواری نے آج ڈی جی ٹی کی ڈائریکٹر جنرل / اے ایس محترمہ ترشلا جیت سیٹھی کی موجودگی میں بھارت اسکل فورم  کا آغاز کیا ۔اس موقع پر جناب اتل کمار تیواری نے اپنے خیالات کا اظہارکرتے ہوئے کہا کہ بھارت اسکلز کا لرننگ پلیٹ فارم اب تربیت کاروں ، تربیت حاصل کرنے والو ں اور وہ لوگ ،جو ہنرمندی کی تربیت میں دلچسپی رکھتے ہیں ، اسکل کمیونٹی کے اندر متعلقہ مواد کے اشتراک کے لئے دو طرفہ اور منفرد سہولیات کا آغاز ہوگیا ہے۔ہم کہہ سکتے ہیں کہ بھارت اسکل فورم اسکل کمیونٹی کے لئے ہے اور اس وقت یہ ہنر مندی حاصل کرنے والی برادری کے لئے بہت ہی مفید پہل ہے۔
بھارت کا مسابقتی کمیشن
بھارت کے مسابقتی کمیشن نے جے پرکاش ایسوسی ایٹس لمٹیڈ کے طور طریقوں کو مسابقتی قوانین کے منافی پایا
نئیدہلی 13 اگست ۔بھارت کے مسابقتی کمیشن  نے جے پرکاش ایسوسی ایٹس لمیٹیڈ  کو کمپٹیشن ایکٹ 2002 کی دفعہ 4 کی تجاویز کے منافی عمل کا مرتکب پایا ہے، یعنی کمیشن کے نوٹس میں یہ بات آئی ہے کہ جے اے ایل منڈی میں اپنی سرکردہ حیثیت کا استعمال کرکے خود مختار رہائشی اکائیوں مثلاََ ولا،اسٹیٹ ہومس کے خریداروں کو ان کی مربوط ٹاؤن شپ میں ناجائز طریقے سے پریشان کررہا ہے یعنی الائٹیوں کو جے اے ایل کی جانب سے نامناسب اور مبنی بر تفریق شرائط کا سامنا کرنا پڑرہا ہے ۔خاص طور پر وش ٹاؤن ، جے پی گرینس پروجیکٹس نوئیڈا اور گریٹر نوئیڈ ا میں ایسا ہورہا ہے ۔
ایک خریدار کی جانب سے اطلاع موصول ہونے پر ، جس میں اس خریدارنے بتایا تھا کہ جے اے ایل کی جانب سے عائد کردہ شرائط قطعاََ من مانی پر مبنی ہیں اور خود اس کے اپنے مفاد کے علاوہ ان کا اور کوئی مقصد نہیں ہے ، فائنل آرڈر پاس کیا گیا۔
تفتیش کی بنیاد پر کمیشن پر یہ بات واضح ہوئی کہ جے اے ایل نے اپنی جانب سے جو شرائط اور معیارات عائد کررکھے ہیں اور ان پر اصرار بھی کرتا ہے انہیں قطعاََ یک طرفہ اور اس انداز سے وضع کی گئی ہیں کہ وہ ہرحال میں جے اے ایل کو ہی فائدہ پہنچائیں اور صارفین کے مفادات کے منافی ہوں ۔ مزید برآں عائد کردہ شرائط قطعاََ مبہم ہیں اورصارفین کو ہرگز کوئی بامعنی اختیارات فراہم نہیں کرتیں ۔ جے اے ایل کا برتاؤ مثلاََ خریداروں سے پیسے وصولنا/ محصولات کی وصولی خاص طور پر اس صورت میں جب انہیں رہائشی اکائی فراہم نہ کی گئی ہو، اضافی تعمیراتی تجاویز کی شمولیت اور پہلے سے طے شدہ تعمیراتی پلان میں ترمیم اور تبدیلی ،محتلف النوع محصولات عائد کرنا صارفین سے کسی طرح کا مشورہ کئے بغیر کسی بھی بینک / مالی ادارے / کارپوریٹ ادارے سے سرمائے کا حصول وغیرہ تمام ترصارفین کے مفادات کے منافی اقدامات ہیں ۔
لہٰذا کمیشن نے یہ رائے قائم کی کہ جے اے ایل کا کلی رویہ مذکورہ ایکٹ کی دفعہ 4   کی صریحاََ خلاف ورزی ہے اس کے نتیجے میں کمیشن نے جے اے ایل پر 13.82 کروڑروپے کا جرمانہ عائد کیا ہے ۔ یہ جرمانہ متعلقہ منڈی میں جے اے ایل کی جانب سے آزادانہ رہائشی اکائیوں کی فروخت کے ذریعہ حاصل ہوئے مالیہ کی اوسط پانچ فیصد کی شرح سے عائد کیا گیا ہے ۔اس کے علاوہ جے اے ایل کو اس سلسلے میں قرقی حکم نامہ اور متعلقہ حکم نامے کی نقل بھی ارسال کی گئی ہے ۔
ایکٹ کی دفعہ 27 کے تحت 2014 کے مقدمہ نمبر 99 میں جو حکم نامہ صادر کیا گیا ہے اس کی ایک نقل سی سی آئی کے ویب سائٹ درج ذیل پر بھی اپ لوڈ کردی گئی ہے ۔www.cci.gov.in.
۰۰۰۰۰۰۰۰۰۰۰۰۰۰۰۰۰۰۰۰۰
U-3693
(Visitor Counter : 50
کامرس اور صنعت کی وزارتہ
تجارت کے وزیر کی عالمی بینک کی ٹیم سے ملاقات
تجارت کے وزیر عالمی بینک کی ٹیم کے ساتھ
نئی دہلی،13 جولائی 2018؍تجارت و صنعت اور شہری ہوابازی کے وزیر جناب سریش پربھو نے جمعرات کو نئی دہلی میں عالمی بینک کی ٹیم سے ملاقات کی۔ٹیم کی قیادت ٹریڈ، ریجنل انٹیگریشن اینڈ انویسٹمنٹ کلائمیٹ کی ڈائریکٹر محترمہ کارولائن فرییونڈ اور بھارت میں عالمی بینک کے کنٹری ڈائریکٹر جناب جنید احمد نے کی۔ملاقات کے دوران تجارت، لاجسٹکس اور سرمایہ کاری کے خصوصی شعبوں میں اشتراک کے ساتھ بھارت کی ترقی میں عالمی بینک کے تعاون کو مضبوط کرنے کے طریقوں کو دریافت کئے جانے پر تبادلہ خیال کیا گیا۔
وزیر موصوف نے نیشنل انٹیگریٹیڈ لاجسٹکس پالیسی  وضع کرنے سے متعلق وزارت کی جانب سے کئے جارہے کام کو اجاگر کیا۔اس پالیسی میں ذخیرہ اندوزی اور ویئر ہاؤسنگ اور دیگر ویلوایڈیڈ خدمات کی صلاحیت میں اضافہ کرنے پر زور دیا جائے گا۔کثیر ماڈل لاجسٹک پارک،نقل و حمل کے متعد د ذرائع بھی ضلع سطح پر تیار کئے جارہے ہیں۔ مرکزی وزیر نے بھارت کی برآمدات میں سو بلین امریکی ڈالر تک اضافہ کے لئے خصوصی مصنوعات اور بازار کی نشاندہی کرنے سے متعلق وزارت کی جانب سے کئے جارہے کام پر بھی روشنی ڈالی۔انہوں نے بھار ت کے لئے مصنوعات سپلائی چین کو سمجھنے کی ضرورت پر زور دیا تاکہ مؤثر طورپر اسے عالمی سپلائی چین سے مربوط کیا جاسکے۔این آئی ایل پی سے اشیاء کے اخراجات میں کمی آئے گی اور اس سے بھارتی مصنوعات مزید مسابقہ آرائی کے لئے موزوں ہوں گے۔
میٹنگ میں اس بات پر رضامندی ظاہر کی گئی کہ عالمی بینک اور متعلقہ وزارتوں کے ساتھ ایک ورک شاپ کا انعقاد کیا جائے گا، تاکہ مصنوعات کو عالمی ویلو چین میں شامل کیا جاسکے۔
م ن۔ن ا۔ن ع
U: 3595
(Visitor Counter : 40
وزیراعظم کا دفتر
وزیر اعظم نے پیرالمپکس کھیلوں میں بیڈمنٹن میں برونز میڈل جیتنے پر منوج سرکار کو مبارکباد دی
وزیر اعظم جناب نریندر مودی نے ٹوکیو میں پیرالمپکس کھیلوں میں بیڈمنٹن میں برونز میڈل جیتنے پر منوج سرکار کو مبارکباد پیش کی۔
ایک ٹویٹ میں، وزیر اعظم نے کہا،
” @manojsarkar07 منوج سرکار کی شاندار کارکردگی سے بہت خوش ہوں۔ بیڈمنٹن میں برونز میڈل جیتنے پر انھیں ڈھیروں مبارکباد۔ آنے والے وقتوں کے لیے نیک خواہشات۔ #Paralympics #Praise4Para “
بجلی کی وزارت
این ٹی پی سی ٹیم نے 47ویں آئی سی کیو سی سی- 2022 میں گولڈ ایوارڈ جیتا
- آئی سی کیو سی سی-2022 کا تھیم ہے ’’بِلٹ بیک بیٹر تھرو کوالٹی ایفورٹس‘‘ ۔
• این ٹی پی سی، کیو سی ٹیم نے ’’فریکوئنٹ چوکنگ آف کلیکٹنگ ٹینکس آف اے ایچ پی- IV‘‘حاصل کیا۔
این ٹی پی سی، کیو سی سی ابھیودیہ نے آئی سی کیو سی سی-2022 میں ’’گولڈ‘‘ ایوارڈ حاصل کیا
اونچاہار ابھیودیہ سے این ٹی پی سی کی کیو سی ٹیم نے کوالٹی کنٹرول سرکل  پر 47ویں بین الاقوامی کنونشن میں ’’گولڈ‘‘ ایوارڈ حاصل کیا ہے۔ یہ کنونشن 15 سے 18 نومبر تک جکارتہ میں منعقد ہو رہا ہے۔ آئی سی کیو سی سی-2022 کا تھیم ’’بِلٹ بیک بیٹر تھرو کوالٹی ایفرٹس‘‘ یعنی معیاری کوششوں کے ذریعے بہتر واپسی تھا۔
این ٹی پی سی، کیو سی ٹیم کو ’’ فریکوئنٹ چوکنگ آف کلیکٹنگ ٹینکس آف اے ایچ پی- IV‘‘پیش کیا گیا۔ کیو سی ٹیم کے اراکین – جناب ریاض احمد ، جناب مہیش چندر، جناب وریندر کمار یادو اور جناب لکشمی کانت نے لگے ہاتھوں موجود مسئلے کا منفرد، عملی اور معیاری حل فراہم کرنے کی انتھک کوشش کی۔
مارچ 2022 میں، این ٹی پی سی کو ورلڈ ایچ آر ڈی کانگریس کے 30 ویں اجلاس میں ’’ڈریم ایمپلائر آف دی ایئر‘‘ قرار دیا گیا تھا۔ مستقبل کے لیے تیار افرادی قوت پیدا کرنے کے لیے این ٹی پی سی کی کوششوں کو اس وقت تسلیم کیا گیا جب این ٹی پی سی کو امریکہ کے ایسوسی ایشن فار ٹیلنٹ ڈیولپمنٹ  نے 2022 اے ٹی ڈی بیسٹ ایوارڈ یافتہ کے طور پر منتخب کیا تھا۔ ایوارڈ اور اعتراف اس بات کی گواہی ہیں کہ این ٹی پی سی میں برسرکار لوگ دنیا کی بہترین کمپنیوں کے مساوی ہیں۔
وزارت دفاع
دفاعی فورسیز میں خواتین کے لئے عہدے
نئی دہلی، 16 مارچ /دفاع کے وزیر مملکت جناب شری پد نائیک نے جناب تروچی سیوا کے ایک سوال کے تحریری جواب میں آج راجیہ سبھا کو بتایا کہ ہندستانی بری فوج کی کور آف انجینئرز ، کو ر آف سگنلس  آرمی ایئر ڈیفنس ،آرمی سروس کور کو آرمی آرڈینینس کورا لیکٹریکل اینڈ میکنیکل انجینئرنگ ،آرمی ایجوکیش کور ، جج ایڈوکیٹ جنرل  ڈپارٹمنٹ ، انٹلی جینس کور ،آرمی ایوی ایشن  آرمی میڈیکل کور  آرمی ڈینٹل کور اور ملٹری نرسنگ سروس  شاخوں میں خاتون افسران کمیشن حاصل کررہی ہیں۔ اس کے علاوہ خواتین کور آف ملٹری پولیس  میں سالانہ 100 خواتین کی شرح سے دوسرے رینکوں  کے طور پر بھی انکا اندراج ہورہا ہے۔ یہ سلسلہ اور بھرتی سال 20-2019 سے شرو ع ہوگئی ہے۔
عدالت عظمی کے 17 فروری 2020 کے صادر کردہ فیصلہ کی روح سے حکومت ہندستان کی بری فوج میں خاتون افسروں کو ان کی لیاقت، پیشہ ورانہ تجربہ ، مہارت کے مطابق اگر کسی ادارےمیں ضرورت ہوتی ہے تو انہیں شارٹ سروس کمیشن  کے لئے پرماننٹ کمیشن دینے کے لئے پابند عہد ہے۔
ہندستانی بحریہ کی مختلف شاخوں/اسپیشلائزیشن /کیڈر یعنی ایگزیکٹیو برانچ }لاجسٹک، قانون، اے ٹی سی، پائیلٹ نیول آرنامنٹ انسپکٹوریٹ، کھیل کود، موسیقار اور مشاہد {، انجینئرنگ برانچ  اور شعبہ تعلیم میں جنسی عدم مساوات کی بنیاد پر خواتین کو شامل کیا جارہا ہےْ۔ علاوہ ازیں ڈائریکٹوریٹ جنرل آف میڈیکل سروسیز بھی میڈیکل ، ڈینٹل اور ملٹری نرسنگ سروس میں خواتین کو شامل کررہا ہے۔ ہندستانی بحریہ میں انتظامی یا جنگی عہدے کے اعتبار سے یہ عہدے کے لئے کلاسیفائیڈ نہیں ہے۔ بحری اکائیاں آیا سمندر میں جانے والی یا سمندر میں نہ جانے والی اکائی ہیں۔ خواتین کو سمندر میں نہ جانے والی شاخوں/کیڈر/اسپیشلائزیشن میں شامل کیا جارہا ہے۔ پھر بھی خاتو ن افسروں کی ایم آر ایئر اسکواڈرن میں تعیناتی کی جارہی جہاں وہ جنگی کردار میں ہوتی ہیں اور اصلاحات چلانا یا سینسر سوٹ کو چلانا ان کا کام ہوتا ہے۔
ہندستانی فضائیہ تمام عہدے ، خالی آسامیوں ، خواہش ، موزونیت ، میڈیکل فٹنیس اور لیاقت سے متعلق پالیسی کے اعتبار سے خواتین سمیت تمام امیدواروں کے لئےکھلے ہوئے ہیں۔ ہندستانی فضائیہ  میں خواتین سمیت تمام افسران لڑاکے ہوتے ہیں جو اپنے کیرئر کے دوران مختلف مراحل میں انتظامی عہدوں پر فرائض انجام دے سکتے ہیں۔
ہندستانی بری افواج میں آرمرڈ کو ، انفینٹری ،میکانائزڈ انفینٹری ، توپ خانہ میں خواتین کے لئے عہدے پر بھرتی شروع نہیں کی گئی ہے۔
ہندستانی بحریہ میں سمند ر میں جانے والے شعبوں یعنی ایگزیکٹیو برانچ ، انجینرنگ برانچ  اور الیکٹریکل برانچ میں خواتین کو شامل نہیں کیا جارہا ہے۔
ہندستانی فضائیہ میں ایئر مین کیڈر میں فی الحال صرف مرد امیدواروں کی ہی بھرتی ہورہی ہے۔
۔۔۔۔۔۔۔۔۔۔۔
م ن. ش س ۔ ج۔
U- 1241
(Visitor Counter : 152
وزیراعظم کا دفتر
وزیر اعظم نے کیدار ناتھ دھام میں ترقیاتی کاموں کا جائزہ لیا
نئی دہلی، 15/جولائی 2020 ۔ وزیر اعظم جناب نریندر مودی نے آج کیدار ناتھ دھام میں جاری ترقیاتی کاموں اور دھام کے تقدس کو بڑھانے کے لئے کی جارہی کوششوں کا جائزہ لیا۔
جائزے کے دوران کیدار ناتھ مندر اور جگت گرو آدی شنکر آچاریہ کی سمادھی والے مقام کے تقدس کو اور بڑھانے نیز احاطے میں صفائی ستھرائی برقرار رکھنے اور اس کے فروغ کو یقینی بنانے کے لئے صلاح و مشورہ کیا گیا۔ یہ یقینی بنانے پر بھی توجہ دی گئی کہ یاتریوں کو گوری کنڈ – کیدار ناتھ روٹ پر سبھی سہولتیں دستیاب ہوں اور ٹیکنالوجی کے توسط سے تیرتھ کی تاریخی اور ثقافتی اہمیت کو ظاہر کرنے کا نظم کیا جائے۔
کابینہ
پی ایس بی کے ذریعے مالی طور پر بہتر این بی ایف سی ؍ ایچ ایف سی سےاعلیٰ معیار کے اثاثوں کی خریداری کی ’’جزوی قرض گارنٹی اسکیم‘‘ کو کابینہ کی منظوری
نئی دہلی،11؍دسمبر،وزیراعظم جناب نریندر مودی کی صدارت میں مرکزی کابینہ نے درج ذیل کو اپنی منظوری دے دی ہے۔
- مرکزی حکومت ، سرکاری دائرہ کار کے بینکوں  کو اسکیم کے تحت بینکوں کے ذریعے خریدے جارہے اثاثوں کی معقول قیمت کے 10 فیصد تک نقصان کو محدود کی گئی مجموعی گارنٹی کی رقم کے ساتھ مالی طور پر بہتر غیر بینکنگ مالی کمپنیوں  ؍ ہاؤسنگ مالی کمپنیوں  سے اعلیٰ قدر قیمت والے اثاثوں کی خریداری کے لئے ’’ جزوی قرض گارنٹی اسکیم‘‘ کی پیش کش کرتی ہے۔ یا 10 ہزار کروڑ روپے جو بھی کم ہو ان پر اقتصادی امور کے محکمے  نے اتفاق کیا ہے۔ یہ اسکیم این بی ایف سی ؍ ایچ ایف سی کا احاطہ کرے گی جو گزشتہ ایک سال کی مدت کے دوران یعنی یکم اگست 2018 تک ایس ایم اے – 0 زمرے میں چلی گئی ہیں اور ایسٹ پول ریٹڈ ’’ بی بی بی +‘‘ یا زیادہ ہوں۔
- حکومت ہند کے ذریعہ پیش کردہ یک وقتی جزوی قرض گارنٹی کے لئے ونڈو 30 جون 2020 تک یا اس تاریخ تک جس میں بینک کے ذریعے ایک لاکھ کروڑ روپے مالیت کے اثاثے خریدے جاتے ہیں، کھلے رہیں گے۔ اس کے پیش رفت کے پیش نظر تین ماہ تک اسکیم کی ویلی ڈیٹی کی مدت میں توسیع کا اختیار وزیر خزانہ کو دیا گیا ہے۔
اہم اثرات:
حکومت کی مجوزہ ضمانت کی مدد اور نتیجے میں پول کی خریداری سے این بی ایف سی ؍ ایچ ایف سی کو اپنی عارضی تحلیلی حالت بہتر بنانے یا نقد کے لین دین میں نابرابری کے مسئلے کو حل کرنے میں مدد ملے گی اور قرض میں تعاون جاری رکھنے اور قرض داروں کو آخر تک قرض فراہم کرنے سے معاشی نمو کو تقویت حاصل ہوگی۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5761
(Visitor Counter : 138
کوئلے کی وزارت
کوئلے کی وزارت نے پروجیکٹ کو عملی جامہ پہنانے میں مدت کی بینچ مارکنگ پر نظرثانی کے لئے کمیٹی کی تشکیل کی
کوئلے کی وزارت نے پروجیکٹ کو عملی جامہ پہنانے، سی آئی ایل، اس کی ذیلی کمپنیوں اور سرکاری شعبے کی دیگر کمپنیوں کے 300 کروڑ روپے سے زیادہ مالیت والے ٹینڈروں کی جانچ کرکے ٹینڈرنگ کے عمل سمیت ، کی مدت پر نظرچانی اور بینچ مارکنگ کے لئے جوائنٹ سکریٹری اور مالیاتی مشیر کی زیر صدارت آج ایک کمیٹی تشکیل کی ہے جس میں این ٹی پی سی، آئی او سی ایل، پی جی سی آئی ایل کے نمائندے شامل ہوں گے اور ڈائرکٹر  ای سیایل بطور ممبر سکریٹری شامل ہوں گے۔
مذکورہ کمیٹی کی تشکیل مناسب اور کارگر مدت کی تجویز پیش کرنے اور یہ دیکھنے کے لئے کی گئی ہے کہ ٹینڈر جاری کرنے سے قبل قانونی کلیئرنس حاصل کرلی گئی ہے یا نہیں۔
۔۔۔۔۔۔۔۔۔۔۔
ش ح۔ا گ۔ن ا۔

U-9605
(Visitor Counter : 121